Diari Oficial de la Generalitat Valenciana


Sumari del DOGV 9311, del 01-04-2022 (2022/2499)

RESOLUCIÓ de 14 de desembre de 2021, del director general de Qualitat i Educació Ambiental, per la qual es formula declaració d'impacte ambiental del projecte «Centre de valorització de residus no perillosos», camí del Port, número 225, del terme municipal de Catarroja. Expedient 38/2019/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2499


Data del document
:   14-12-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Catarroja
    * impacte ambiental

RESOLUCIÓ de 14 de desembre de 2021, del director general de Qualitat i Educació Ambiental, per la qual es formula declaració d'impacte ambiental del projecte «Centre de valorització de residus no perillosos», camí del Port, número 225, del terme municipal de Catarroja. Expedient 38/2019/AIA.  
 [2022/2499]  
Declaració d'impacte ambiental  
Expedient: 38/3172-KBY.  
Títol: Centre de valorització de residus no perillosos.  
Promotor: Chatarrería Manises, SL.  
Autoritat substantiva: Ajuntament de Catarroja.  
Localització: camí del Port, número 225, del terme municipal de Catarroja (València).  
  
Descripció del projecte  
L'objecte del projecte és la sol·licitud de llicència ambiental, d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana, per a una activitat que es dedicarà a la valorització de residus no perillosos amb una capacitat inferior a 5 t/dia.  
Es realitzaran operacions de separació de residus, classificació de residus i emmagatzematge posterior a l'interior de la nau industrial, sent la nau una planta rectangular amb una superfície útil aproximadament de 903 m². Disposa d'una zona destinada a oficines i serveis de superfície de 93,60 m² i un pati davanter de superfície de 50 m².  
  
S'ha previst dotar a la instal·lació de diferents zones d'emmagatzematge dels residus per al seu tractament. Una vegada pesats els vehicles, es destina una zona per a la recepció dels residus i separació segons la seua naturalesa. A l'interior de la nau hi ha diferents zones d'apilament: recepció de ferralles per a valorar, magatzem de contenidors dels productes valorats, magatzem de PVC, paper i cartó.  
El certificat de compatibilitat urbanística, emés per l'ajuntament amb data 17 de juliol de 2018, exposa que l'emplaçament està classificat com a sòl urbà i qualificat com a industrial, comunicant que quan l'activitat no supere l'índex de grau 3 (indústries molestes, indústries perilloses i indústries nocives) i complisca el que s'indica en les normes urbanístiques del pla general, l'activitat és compatible i com a observacions indica l'afecció associada a la inundabilitat.  
La instal·lació disposarà de les infraestructures necessàries per al correcte funcionament de l'activitat, electricitat, aigua potable procedent de la xarxa municipal i els abocaments sanitaris es realitzen a la xarxa municipal de clavegueram.  
  
Descripció del procés productiu  
Es realitzaran operacions de separació i classificació dels residus admesos en la instal·lació, emmagatzemant-los convenientment en les zones adequades per a això.  
Els residus no perillosos seran adquirits a empreses i particulars i es classificaran segons la seua naturalesa. Les operacions de càrrega i descàrrega de vehicles es realitza a l'interior de la nau. L'emmagatzematge dels residus es realitzarà en contenidors de PVC o metàl·lics segons els residus classificats.  
L'estudi d'impacte ambiental indica la capacitat màxima d'emmagatzematge dels residus tractats fins a la seua retirada per gestor autoritzat, sent:  
192101 (paper i cartó), 3.000 kg; 160119 (plàstics diversos), 5.000 kg; 170.405 (ferro i acer), 5.000 kg; 170501 (coure, bronze, llautó), 2.000kg; 170402 (alumini), 1.500 kg; 170403 (plom), 500 kg, i 170404 (zinc), 100 kg.  
Es considera que la instal·lació podrà tindre una capacitat màxima diària de 1.000 kg dels residus admesos.  
Es realitzarà el procés de separació dels residus de manera manual. La instal·lació no disposa de maquinària. Per al funcionament de l'activitat es disposa d'un carretó elevador elèctric i una bàscula.  
  
  
Tramitació administrativa  
Amb data 15 de maig de 2019, va tindre entrada en el Servei d'Avaluació d'Impacte Ambiental (òrgan ambiental) un ofici de l'Ajuntament de Catarroja (òrgan substantiu), perquè es procedisca a la tramitació de la corresponent avaluació d'impacte ambiental, amb caràcter previ a la concessió de la llicència ambiental. Es remet l'expedient compost per: estudi d'impacte ambiental, projecte de llicència ambiental, certificat d'informació pública, certificat de compatibilitat urbanística i sol·licitud d'inici de l'avaluació d'impacte ambiental ordinària presentada pel promotor davant l'òrgan substantiu, amb data de registre general davant l'Ajuntament de Catarroja el 9 d'agost de 2018.  
  
El 5 de novembre de 2019, l'òrgan ambiental sol·licita informe al Servei d'Ordenació del Territori sobre la compatibilitat de la instal·lació amb el risc d'inundació, estant afectada la instal·lació per un nivell de perillositat per inundació 6.  
El 10 de juny de 2020, l'òrgan ambiental reitera la sol·licitud de l'informe al Servei d'Ordenació del Territori.  
El 27 d'octubre de 2020, el Servei d'Ordenació del Territori remet l'informe sol·licitat.  
El tràmit d'informació pública de l'expedient es va dur a terme mitjançant la inserció del corresponent anunci en el BOP número 233, amb data 4 de desembre de 2018, sense haver-se presentat al·legacions.  
  
  
Consideracions ambientals  
L'activitat es realitza totalment a l'interior d'una nau industrial en un entorn urbà industrialitzat, en les proximitats del nucli urbà de Catarroja.  
Consultat el visor cartogràfic, la instal·lació es localitza en el polígon industrial El Bony confrontant a l'oest amb el ferrocarril València-Alacant, a l'est amb la carretera V-31 i al nord fita amb el barranc de Xiva. La instal·lació està situada dins del límit PORN de l'Albufera i per la seua situació en polígon industrial s'estima que no tindrà efectes significatius sobre el medi ambient. Segons el vigent Pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), la parcel·la està afectada per nivell de perillositat per inundació 6.  
El sòl de la instal·lació és de formigó remolinat. El subministrament d'aigua serà la procedent de la xarxa general del municipi, sent destinada als serveis higiènics. No es genera aigües residuals derivades del seu funcionament, ja que les úniques a abocar seran de tipus domèstic procedents de serveis sanitaris, que abocaran a la xarxa general de clavegueram municipal. Les aigües procedents de serveis evacuaran independentment de les pluvials, per mitjà d'una xarxa separativa fins al col·lector municipal.  
Les principals fonts de soroll són: operacions de càrrega i descàrrega de residus, tractament de residus i vehicles de transport.  
La documentació aportada exposa que, l'horari de funcionament de l'activitat serà diürn i la generació de soroll de l'establiment, en plena activitat aconseguirà valors inferiors a l'estipulat a la normativa vigent en matèria de soroll. Tenint en compte que el soroll generat en el desenvolupament de l'activitat i les característiques de la instal·lació, s'estima que la mesura correctora necessària per a no sobrepassar els nivells de soroll permesos és l'absorció dels seus elements constructius.  
  
Afecció associada al risc d'inundació. L'informe remés amb data 27 d'octubre de 2020 pel Servei d'Ordenació del Territori exposa que es tracta d'un sòl urbà industrial. En aquestes circumstàncies l'actuació proposada està regulada per la normativa PATRICOVA i l'activitat està afectada per perillositat de nivell 6, segons l'article 20, correspon a l'ajuntament la verificació de la incidència i imposar quan siga procedent, condicions d'adequació de les futures edificacions prenent com a referència les establides en l'annex I d'aquesta normativa. Així mateix, impulsar la realització d'aquelles actuacions de reducció del risc d'inundació que siguen més prioritàries.  
  
Comunicant que correspon al departament que instrueix l'expedient efectuar la sol·licitud de l'informe de l'administració hidràulica regulada en l'article 14 bis, apartat 5 del Reial decret 638/2016, de 9 de desembre, pel qual es modifica el Reglament del domini públic hidràulic, si per les dates de tramitació de l'expedient es considera aplicable a aquest supòsit.  
Es conclou que la instal·lació està afectada per risc d'inundació, sent l'activitat compatible segons les determinacions normatives del PATRICOVA.  
La documentació tècnica presentada pel promotor, en concret l'estudi d'impacte ambiental aportat, no fa referència a l'afecció de la instal·lació a aquest risc d'inundació.  
  
Consideracions jurídiques  
1. El projecte examinat constitueix un supòsit d'avaluació d'impacte ambiental ordinària, segons el que es preveu en l'annex I, epígraf 6.c.2, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, en concordança amb l'article 7 de la Llei 21/2013, de 9 de desembre.  
2. En l'expedient s'han observat els tràmits previstos en la secció primera del capítol II del títol II de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
  
3. L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que antecedeix, a proposta del Servei d'Avaluació d'Impacte Ambiental, i amb el vistiplau del subdirector general del Canvi Climàtic i Qualitat Ambiental, fent ús de les atribucions que posseïsc, resolc:  
  
Primer  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen aplicables, el projecte de «Centre de valorització de residus no perillosos», promogut per Chatarrería Manises, SL, situat al camí del Port, número 225, del terme municipal de Catarroja (València), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Es complirà l'indicat en l'informe emés pel Servei d'Ordenació del Territori, el 27 d'octubre de 2020, i recollit en la part expositiva d'aquesta declaració d'impacte ambiental.  
3. A la posada en marxa de l'activitat i, almenys, cada 5 anys, el titular haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Aquestes es realitzaran amb l'activitat en funcionament i per una ECMCA, fent constar els resultats en un llibre de control que estarà a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents, efectuant a continuació nova auditoria acústica per a comprovar la seua eficàcia.  
4. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents  
5. En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
Segon  
Conforme amb el que es preveu en l'article 41 de la Llei 21/2013, de 9 de desembre:  
a) Publicar aquesta declaració d'impacte ambiental en el Diari Oficial de la Generalitat Valenciana, i també en la seu electrònica.  
b) Aquesta declaració d'impacte ambiental no serà objecte de recurs sense perjudici dels que, si escau, procedisquen en via administrativa i judicial enfront de l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 14 de desembre de 2021.- El director general de Qualitat i Educació Ambiental: Joan Piquer Huerga.